CELEX: 32010D0226
Language: sl
Date: 2010-04-20 00:00:00
Title: 2010/226/: Sklep Komisije z dne 20. aprila 2010 o ponovni preučitvi omejitve v zvezi s kloriranimi parafini s kratkimi verigami (SCCP) iz Priloge XVII k Uredbi (ES) št. 1907/2006 Evropskega parlamenta in Sveta (notificirano pod dokumentarno številko C(2010) 1942) (Besedilo velja za EGP)

22.4.2010   
            
            
               SL
            
            
               Uradni list Evropske unije
            
            
               L 100/15
            
         SKLEP KOMISIJE
   z dne 20. aprila 2010
   o ponovni preučitvi omejitve v zvezi s kloriranimi parafini s kratkimi verigami (SCCP) iz Priloge XVII k Uredbi (ES) št. 1907/2006 Evropskega parlamenta in Sveta
   (notificirano pod dokumentarno številko C(2010) 1942)
   (Besedilo velja za EGP)
   (2010/226/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH), o ustanovitvi Evropske agencije za kemikalije ter spremembi Direktive 1999/45/ES ter razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (1) ter zlasti člena 69(5) Uredbe,
   po posvetovanju z odborom, ustanovljenim s členom 133 Uredbe (ES) št. 1907/2006,
   ob upoštevanju naslednjega:
   
               (1)
            
            
               V pismu z dne 4. junija 2009 je Nizozemska predlagala ponovno preučitev omejitve v zvezi s kloriranimi parafini s kratkimi verigami (SCCP) iz vnosa 42 Priloge XVII k Uredbi (ES) št. 1907/2006 in v ta namen priložila dokaze v skladu s členom 69(5) navedene uredbe. Nizozemska navaja, da te snovi predstavljajo nevarnost za okolje, predvsem njihova vključitev v izdelke, vključno z gumijastimi izdelki, gradbenimi materiali (tesnilnimi masami) in tekstili ter izdelke, obdelane z barvami in premazi, zaradi izhlapevanja, izpiranja in erozije med življenjskim krogom navedenih izdelkov.
            
         
               (2)
            
            
               V zadnjem dopolnilu poročila o oceni tveganja Evropske unije (2), pripravljenega v skladu z Uredbo Sveta (EGS) št. 793/93 z dne 23. marca 1993 o oceni in nadzoru tveganja, ki ga predstavljajo obstoječe snovi (3), je ugotovljeno, da SCCP izpolnjujejo merila za obstojno, bioakumulativno in strupeno snov (PBT), navedena pa so tudi nadaljnja okoljska tveganja v premazih za zunanjo stran tekstilov ter pri mešanju/predelavi gume. Zaradi lastnosti PBT so bili SCCP ugotovljeni kot snovi, ki vzbujajo veliko skrb (SVHC), in vključeni na seznam potencialnih snovi v skladu s členom 59 Uredbe (ES) št. 1907/2006.
            
         
               (3)
            
            
               Z Odločbo 2007/395/ES z dne 7. junija 2007 o nacionalnih določbah o uporabi kloriranih parafinov s kratkimi verigami, o katerih je Kraljevina Nizozemska na podlagi člena 95(4) Pogodbe ES poslala uradno obvestilo (4), je Komisija Nizozemski odobrila ohranitev nacionalnih določb o SCCP, ki so bile strožje od določb o SCCP iz Priloge I k Direktivi Sveta 76/769/EGS z dne 27. julija 1976 o približevanju zakonov in drugih predpisov držav članic v zvezi z omejitvami pri trženju in uporabi nekaterih nevarnih snovi in pripravkov (5). Te obstoječe in strožje omejitve SCCP so navedene v Sporočilu Komisije v skladu s členom 67(3) Uredbe (ES) št. 1907/2006 (6) in Nizozemska jih lahko upošteva do 1. junija 2013.
            
         
               (4)
            
            
               Predlagano je bilo, da se SCCP vključijo v Protokol o obstojnih organskih onesnaževalih v okviru Konvencije UNECE o onesnaževanju zraka na velike razdalje preko meja in Stockholmske konvencije o obstojnih organskih onesnaževalih. Ker se taka vključitev še ni dosegla, je primerno, da se ponovno preuči omejitev o SCCP v skladu z Uredbo (ES) št. 1907/2006, da se ne bi zavleklo možno sprejetje ustreznih ukrepov za zmanjšanje tveganja.
            
         
               (5)
            
            
               V skladu s členom 69(4) Uredbe (ES) št. 1907/2006 mora Nizozemska pripraviti dokumentacijo, ki izpolnjuje zahteve iz Priloge XV k navedeni uredbi –
            
         SPREJELA NASLEDNJI SKLEP:
   Člen 1
   Omejitev v zvezi s kloriranimi parafini s kratkimi verigami (SCCP) iz vnosa 42 Priloge XVII k Uredbi (ES) št. 1907/2006 se ponovno preuči v skladu s postopkom iz člena 69 navedene uredbe.
   Člen 2
   Ta sklep je naslovljen na države članice in Evropsko agencijo za kemikalije.
   
      V Bruslju, 20. aprila 2010
      
         
            Za Komisijo
         
         Antonio TAJANI
         
            Podpredsednik
         
      
   
   
      (1)  UL L 396, 30.12.2006, str. 1.
   
      (2)  Poročilo o oceni tveganja Evropske unije – posodobljena različica iz avgusta 2008 je na voljo na: http://ecb.jrc.ec.europa.eu/
   
      (3)  UL L 84, 5.4.1993, str. 1.
   
      (4)  UL L 148, 9.6.2007, str. 17.
   
      (5)  UL L 262, 27.9.1976, str. 201.
   
      (6)  UL C 130, 9.6.2009, str. 3.